Maine

Maine er en amerikansk delstat. Den ligger på østkysten og var opprinnelig en del av Massachusetts; de to statene ble delt i 1820. Maine anses likevel for å være en del New England-området på østkysten, men var altså ikke en av de 13 koloniene. Den grenser mot delstaten New Hampshire i vest, Canada i nordvest, nord og øst, og mot Atlanterhavet i sørøst. Den har fått tilnavnet «The Pine Tree State». Over 98 % av befolkningen i Maine er hvite. 

Hovedstaden i Maine er Augusta.

 Historie 

Ved europeernes ankomst til USA besto urbefokningen i dagens Maine av algonkinsktalende abanakifolk.To 1500: People of the Dawn Maine Memory Network, hentet 12.august 2012

Den første europeiske bosettingen i det som nå er Maine ble opprettet i 1604 på Saint Croix Island av Pierre Dugua, Sieur de Mons og inkluderte den kjente oppdagelsesreiseren Samuel de Champlain . De led imidlertid av kulde og mangel på mat og vann og i 1605 flyttet de gjenlevende til sørspissen av Nova Scotia.1500 - 1667 Contact & Conflict Maine Memory Network, hentet 12.august 2012 Franskmennene kalte hele området, inkludert det som nå er Maine, for Acadia. 

Den første engelske bosettingen ble etablert ved munningen av Kennebec elva i 1607 av George Popham og Raleigh Gilbert som tilhørte Plymouth Company. Popham som fikk kolonien oppkalt etter seg døde imidlertid i 1608 og Gilbert returnerte til England samme år.A timeline of Maine history: through 1820  Maine Public Broadcasting Network, hentet 12.august 2012

I 1613 forsøkte to franske jesuitter fra Port-Royal på Nova Scotia å etablere kolonien St. Sauveur på Mount Desert Island, men kolonien ble ødelagt av engelskmenn fra Jamestown noen uker senere. Det samme året ble Pentagouet (nåværende Castine) etablertHistory of Castine  Offisiell hjemmeside for Castine, hentet 12.august 2012 som en handelspost av Claude de La Tour.SAINT-ÉTIENNE DE LA TOUR, CLAUDE DE Dictionary of Canadian Biography Online, hentet 12.august 2012 I 1625 ble et fort oppført for å beskytte stedet, det gikk tapt til engelskmennene i 1626, men ble gjenvunnet av franskmennene i 1635.SAINT-ÉTIENNE DE LA TOUR, CHARLES DE Dictionary of Canadian Biography Online, hentet 12.august 2012 

De vestlige kystområdene i Maine ble provinsen Maine i 1622 med Ferdinando Gorges som var bosatt i England som eier av landpatentet.1500-1667: Contact and Conflict Maine History Online, hentet 12.august 2012

 Styresett og politikk 

 Føderal politikk 

På 1930-tallet var Maine en av svært få stater som forble republikansk. I presidentvalget i 1936 vant Franklin D. Roosevelt alle stater bortsett fra Maine og Vermont.Presidential Election 1936 University of Pennsylvania, hentet 12.august 2012 I 1968 ble Hubert Humphrey den andre demokraten på 50 år til å vinne MaineUNITED STATES OF AMERICA PRESIDENTIAL ELECTIONS OF 1968 Adam Carr, hentet 12.august 2012, takket være sin visepresidentkandidat Edmund Muskie, som var senator fra Maine.Donald E. Nicoll: Ed Muskie and the Art of Patient, Persistent Persuasion  The New England Journal of Political Science, Volume VI, number 1, hentet 12.august 2012 Staten stemte imidlertid republikansk ved alle presidentvalgene på 1970- og 1980-tallet. 

Etter dette har demokratene hatt fremgang ved presidentvalgene og ved de syv siste presidentvalgene har den demokratiske kandidaten fått flertall, Bill Clinton i 1992 og 1996), Al Gore i 2000, John Kerry i 2004 og Barack Obama i 2008 og 2012.Election Dashboard Huffington Post, hentet 12.august 2012 Ross Perot gjorde det spesielt sterkt i Maine da han stilte til valg i 1992Final Vote Returns Put Perot 2d in Maine, Ahead of Bush New York Times, 24.november 1992 og 1996. Hillary Clinton tok en knepen 46-43 seier i 2016, men Donald Trump vant det 2. kongressdistriktet og således 1 valgmannsstemme; Maine og Nebraska deler ut 1 valgmannsstemme til vinneren av de respektive kongressdistrikt, med de to siste valgmannsstemmene til vinneren av hele staten.

I Senatet er Maine representert av republikaneren Susan Collins og den uavhengige tidligere guvernøren Angus King.

Fra 3. januar 2019 er Maine representert i Representantenes hus av Chellie Pingree (D) Congresswoman Chellie Pingree Offisiell hjemmeside, Kongressen, hentet 12.august 2012 og Jared Golden (D).

 Delstatspolitikk 
Et særtrekk ved delstatspolitikken i Maine er at alle medlemmer av delstatsregjeringen velges av delstatsforsamlingen, helt uten påvirkning fra guvernøren. Demokratene har stort sett hatt et flertall de siste årene, men langt fra alltid. Guvernøren fra 2011 til 2019 var den kontroversielle republikaneren Paul LePage, som av mange ble ansett for å ha en krass lederstil og hans tidlige støtte til Donald Trumps kandidatur vakte lite forundring. Guvernøren fra 1.1. 2019 er tidligere justisminister Janet Mills (D). Maine har ingen viseguvernør, men lederen av delstatssenatet rykker opp dersom guvernøren av en eller annen grunn ikke kan fungere.

 Fylker 
Maine er og består av 16 fylker (counties):
Androscoggin County
Aroostook County
Cumberland County
Franklin County
Hancock County
Kennebec County
Knox County
Lincoln CountyOxford County
Penobscot County
Piscataquis County
Sagadahoc County
Somerset County
Waldo County
Washington County
York County

Befolkning
United States Census Bureau anslår befolkningstallet den 1. juli 2011 i Maine til å være , en nedgang på 0,01 % fra folketellingen i 2010.

Klima
Maine har et fuktig kontinentalklima (Köppens klimaklassifisering Dfb), med varme (men generelt ikke veldig varme), fuktige sommere. Vintrene er kalde med snø i hele staten, og spesielt kaldt i de nordlige delene av Maine. Kystområdene har mer moderate temperaturer på grunn av nærheten til Atlanterhavet. Maksimumstemperaturen på dagtid ligger omkring 24–27 °C de fleste steder i juli, med minimumstemperaturer om nettene på rundt 15 °C. Januartemperaturer er fra nær 0°C i de sydlige kystområdene til minimumstemperaturer på under −18 °C lengst i nord. 

Rekordnoteringen for maksimumstemperaturen i staten er 41 °C, satt i juli 1911, i North Bridgton.
 Månedlige maksimum- og minimumnormaltemperaturer (°C) for noen byer i Maine By Jan Feb Mar Apr Mai Jun Jul Aug Sep Okt Nov Des Gjennomsnitt Augusta -2/-12 0/-10 5/-4 12/1 19/7 24/12 27/16 26/14 21/10 14/4 8/-1 1/-8 13/2 Caribou -7/-18 -5/-16 1/-9 8/-2 17/5 22/10 24/13 23/12 18/7 11/1 3/-4 -4/-13 9/-1 Portland -1/-11 1/-9 6/-4 12/2 17/7 23/12 26/15 25/14 21/9 14/3 8/-1 2/-7 13/3

Økonomi
 Økonomiske nøkkeltall verdi % av BNP År. kilde BNP  47,0 mrd US$ 2006, Commerce Dept, Bureau of Economic Analysis, US Arbeidsløshet 4,6 % 2006, Labor Dept, Bureau of Labor Statistics, US Andel fattige 11,4 % 2005-06, Commerce Dept, Bureau of the Census, US Inntekt per innb 32 348 US$ 2006, Commerce Dept, Bureau of Economic Analysis, US
 Kilde: The World Almanac 2008, side 45 og 555-587. 

Kjente personer
 Stephen King
 George J. Mitchell
 Edmund Muskie
 Liv Tyler
 Patrick Dempsey
 Judd Nelson

Referanser

 Se også 
 Maine coon, verdens største katterase og offisiell delstatskatt for Maine

 Eksterne lenker 



Kategori:Stater og territorier etablert i 1820
Kategori:Tidligere britiske kolonier